เซี่ยงไฮ้คอมโพสิตปิดลบ 2.87 จุด หลังราคาน้ำมันอ่อนตัว
เซี่ยงไฮ้คอมโพสิตปิดลบ 2.87 จุด หลังราคาน้ำมันอ่อนตัว
19 ก.พ. 2559

ผู้สื่อข่าวรายงานว่า ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้อ่อนตัวลง ภายหลังจากที่ราคาน้ำมันปรับตัวลงและดึงหุ้นกลุ่มพลังงานอ่อนตัวลงตามไปด้วย  สำนักข่าวซินหัวรายงานว่า ดัชนีเซี่ยงไฮ้คอมโพสิตอ่อนตัว 2.87 จุด หรือ 0.10% ปิดที่ 2,860.02 จุด ส่วนดัชนีหุ้นเสิ่นเจิ้นปิดบวก 0.45% ที่ 10,162.32 จุด 
โดยธนาคารกลางจีน (PBOC) เปิดเผยเมื่อวานนี้ว่า ทางธนาคารจะดำเนินงานทางตลาดเงิน (Open Market Operations) หรือ OMO ในทุกวันทำการ ทั้งนี้ หากวันทำการใดที่ PBOC ไม่ได้ดำเนินมาตรการ OMO ทางธนาคารก็จะออกแถลงการณ์ชี้แจงเหตุผล เช่น การที่ตลาดมีความต้องการเงินต่ำ